ฟลอรีย็อง โตแว็ง

ฟลอรีย็อง ทริสต็อง มารียาโน โตแว็ง (; เกิดวันที่ 26 มกราคม ค.ศ. 1993) เป็นนักฟุตบอลอาชีพชาวฝรั่งเศส ปัจจุบันลงเล่นตำแหน่งปีกให้กับออแล็งปิกเดอมาร์แซย์ในลีกเอิง และทีมชาติฝรั่งเศส

โตแว็งเริ่มต้นอาชีพกับสโมสรเกรอนอบล์ใน ค.ศ. 2011 ต่อมาเขาย้ายไปสโมสรบัสตียาซึ่งเขาพาทีมคว้าแชมป์ลีกเดอในฤดูกาลแรกที่เขาได้เล่น และในปีถัดมา เขาได้รับรางวัลผู้เล่นเยาวชนยอดเยี่ยมแห่งปี ต่อมาเขาย้ายไปออแล็งปิกเดอมาร์แซย์ด้วยค่าตัว 15 ล้านปอนด์ และได้ลงเล่นให้กับสโมสรกว่า 150 นัด โดยมีช่วงคั่นกลางที่เขาย้ายไปนิวคาสเซิลยูไนเต็ด ก่อนที่จะย้ายกลับมาร์แซย์อีกครั้ง

โตแว็งลงเล่นให้กับทีมชาติ 30 นัด ทำได้ 14 ประตู ตั้งแต่รุ่นอายุไม่เกิน 18-21 ปี เขาเคยพาทีมชาติคว้าแชมป์ฟุตบอลโลกเยาวชนอายุไม่เกิน 20 ปี 2013 เขาลงเล่นให้กับทีมชาติชุดใหญ่ครั้งแรกในเดือนมิถุนายน ค.ศ. 2017 และถูกเลือกติดทีมชาติในการแข่งขันฟุตบอลโลก 2018 ที่ประเทศรัสเซีย

เกียรติประวัติ

สโมสร 
บัสตียา
 ลีกเดอ: 2011–12

ทีมชาติ 
ฝรั่งเศส รุ่นอายุไม่เกิน 20 ปี
ฟุตบอลโลกเยาวชนอายุไม่เกิน 20 ปี: 2013

บุคคล 
 ผู้เล่นเยาวชนยอดเยี่ยมแห่งปีของลีกเอิง: 2012–13
 ผู้เล่นยอดเยี่ยมประจำเดือนของสหภาพนักฟุตบอลอาชีพแห่งชาติ: มีนาคม 2017, พฤศจิกายน 2017, มกราคม 2018

อ้างอิง

แหล่งข้อมูลอื่น 

France profile at FFF

บุคคลที่ยังมีชีวิตอยู่
นักฟุตบอลชาวฝรั่งเศส
ผู้เล่นออแล็งปิกเดอมาร์แซย์
ผู้เล่นสโมสรฟุตบอลนิวคาสเซิลยูไนเต็ด
ผู้เล่นในลีกเอิง
ผู้เล่นในพรีเมียร์ลีก
นักฟุตบอลทีมชาติฝรั่งเศส
กองกลางฟุตบอล
ผู้เล่นในฟุตบอลโลก 2018
ผู้เล่นในชุดชนะเลิศฟุตบอลโลก
นักฟุตบอลในโอลิมปิกฤดูร้อน 2020
บุคคลจากจังหวัดลัวแร